62021TJ0010_INF
Rozsudok Všeobecného súdu (piata komora) z 8. septembra 2021 – Griesbeck/Parlament
(vec T‑10/21)
„Inštitucionálne právo – Pravidlá o úhrade výdavkov a príspevkov poslancov Parlamentu – Príspevok na asistentskú parlamentnú výpomoc – Vymáhanie neoprávnene vyplatených súm – Dôkazné bremeno – Právo na obranu – Nesprávne posúdenie – Proporcionalita“
1.
Európsky parlament – Členovia – Výdavky a príspevky – Príspevok na asistentskú parlamentnú výpomoc – Kontrola týkajúca sa využívania výdavkov na asistenta – Dôkazné bremeno
(Rozhodnutie predsedníctva Európskeho parlamentu, ktorým sa uplatňujú vykonávacie pravidlá k štatútu poslancov Európskeho parlamentu, článok 33 ods. 1 druhá veta a článok 68)
(pozri body 40 – 42)
2.
Európsky parlament – Členovia – Výdavky a príspevky – Vymáhanie neoprávnene vyplatených súm – Rozhodnutie generálneho tajomníka Parlamentu – Neuplatniteľnosť článku 47 Charty základných práv Európskej únie na konanie prijatia rozhodnutia
(Charta základných práv Európskej únie, článok 47 druhý odsek; rozhodnutie predsedníctva Európskeho parlamentu, ktorým sa uplatňujú vykonávacie pravidlá k štatútu poslancov Európskeho parlamentu, článok 68)
(pozri bod 50)
3.
Európsky parlament – Členovia – Výdavky a príspevky – Príspevok na asistentskú parlamentnú výpomoc – Úhrada príspevkov, ktoré nie sú spojené s výkonom poslaneckého mandátu – Vylúčenie
(Rozhodnutie predsedníctva Európskeho parlamentu, ktorým sa uplatňujú vykonávacie pravidlá k štatútu poslancov Európskeho parlamentu, článok 33 ods. 2)
(pozri bod 88)
4.
Európsky parlament – Členovia – Výdavky a príspevky – Vymáhanie neoprávnene vyplatených súm – Suma, ktorá sa má vrátiť – Neexistencia voľnej úvahy Parlamentu – Dovolávanie sa porušenia zásady proporcionality dotknutým poslancom – Zamietnutie
(Rozhodnutie predsedníctva Európskeho parlamentu, ktorým sa uplatňujú vykonávacie pravidlá k štatútu poslancov Európskeho parlamentu, článok 68 ods. 1)
(pozri body 97 – 100)
Predmet
Návrh podaný na základe článku 263 ZFEÚ, na zrušenie rozhodnutia predsedníctva parlamentu z 5. októbra 2020, ktorým sa potvrdzuje rozhodnutie kvestorov z 21. apríla 2020, ktorým sa zamieta sťažnosť podaná proti rozhodnutiu generálneho tajomníka Parlamentu z 18. októbra 2019 o vymáhaní sumy 111872,18 eura od žalobkyne, ktorá bola neoprávnene vyplatená ako asistentská parlamentná výpomoc, tohto rozhodnutia generálneho tajomníka Parlamentu a príslušného oznámenia o dlhu z 24. októbra 2019
Výrok
1.
Žaloba sa zamieta.
2.
Nathalie Griesbeck znáša svoje vlastné trovy konania a je povinná nahradiť trovy konania, ktoré vznikli Európskemu parlamentu.